BIZ ร่วมงานเปิดให้บริการเครื่องฉายรังสีรักษามะเร็งรุ่น Ethos
BIZ ร่วมงานเปิดให้บริการเครื่องฉายรังสีรักษามะเร็งรุ่น Ethos แห่งแรกในอาเซียน
7 เม.ย. 2564

สมพงษ์ ชื่นกิติญานนท์ ประธานเจ้าหน้าที่บริหาร บริษัท บิสซิเนสอะไลเม้นท์ จำกัด (มหาชน) หรือ BIZ ร่วมแสดงความยินดีกับ ผศ.พญ. ศศิกาญจน์ จำจด หัวหน้าแผนกรังสีรักษาและมะเร็งวิทยา อาจารย์คณะแพทยศาสตร์และการสาธารณสุข ราชวิทยาลัยจุฬาภรณ์ และ ผศ.จีระภา ตันนานนท์ ที่ปรึกษาด้านฟิสิกส์การแพทย์ โรงพยาบาลจุฬาภรณ์ พร้อมทั้งทีมแพทย์และบุคลากรทางการแพทย์ โรงพยาบาลจุฬาภรณ์ เนื่องในโอกาสที่ศูนย์รังสีมะเร็งวิทยาเปิดให้บริการเครื่องฉายรังสีรักษามะเร็งรุ่น Ethos ซึ่งเป็นเครื่องรุ่นใหม่ล่าสุดแห่งแรกในอาเซียน
โดยมีจุดเด่นที่หัวฉายรังสีที่หมุนได้เร็ว ทำให้ลดระยะเวลาการฉายรังสี และลดการกระจายรังสีไปยังอวัยวะข้างเคียง โดยมุ่งหวังให้เกิดการยกระดับรักษาโรคมะเร็ง ด้วยเทคโนโลยีที่ทันสมัยให้เกิดประโยชน์สูงสุด และเพื่อขยายโอกาสทางการรักษาแก่ประชาชนทุกกลุ่ม งานดังกล่าวจัดขึ้น ณ ขั้น B1 อาคารศูนย์การแพทย์มะเร็งวิทยาจุฬาภรณ์ โรงพยาบาลจุฬาภรณ์